Diari Oficial de la Generalitat Valenciana


Sumari del DOGV 6194, del 28-01-2010 (2010/428)

RESOLUCIÓ de 29 de desembre de 2009 del president de l'Institut Superior d'Ensenyances Artístiques de la Comunitat Valenciana, per la qual es designen els membres de la Junta Electoral per a l'adopció de les normes necessàries per al desenrotllament de les eleccions a membres del Consell de Direcció de l'Institut.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6194

Data del DOGV
:   28-01-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/428


Data del document
:   29-12-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * Institut Superior d'Ensenyaments Artístics de la Comunitat Valenciana

RESOLUCIÓ de 29 de desembre de 2009 del president de l'Institut Superior d'Ensenyances Artístiques de la Comunitat Valenciana, per la qual es designen els membres de la Junta Electoral per a l'adopció de les normes necessàries per al desenrotllament de les eleccions a membres del Consell de Direcció de l'Institut. [2010/428]  
L'Institut Superior d'Ensenyances Artístiques de la Comunitat Valenciana va ser creat per la Llei 8/2007, de 2 de març, de la Generalitat, la disposició final primera de la qual prescrivia l'aprovació pel Consell dels estatuts i la resta de normes reglamentàries necessàries per a l'execució, l'aplicació i el desenrotllament de la dita llei. En aplicació d'això, els estatuts de l'ISEACV van ser aprovats pel Decret 82/2009, de 12 de juny, del Consell.  
L'article 9, apartat 1, de l'esmentada llei, regula la composició del Consell de Direcció de l'ISEACV, assenyala en l'apartat 3 que «els estatuts de l'ISEACV regularan el procediment d'elecció, substitució i suplència dels membres electes del Consell de Direcció».  
Per la seua banda, l'apartat 2.d) de l'article 48 dels estatuts de l'ISEACV, aprovats pel Decret 82/2009, de 12 de juny, del Consell, establix que correspon al president o la presidenta de l'ISEACV la funció de convocar eleccions per al Consell de Direcció i designar la Junta Electoral prevista en l'article 45.1 dels estatuts.  
D'acord amb el que disposen els dits article i apartat, el president o la presidenta de l'ISEACV designarà una junta electoral, a proposta del Consell de Direcció, a la qual correspondrà dictar les normes necessàries per a l'organització, la supervisió i la resolució de conflictes del procés electoral.  
Atés que amb les eleccions, el procés de les quals s'inicia amb la present resolució, es procedirà a la constitució, per primera vegada, del Consell de Direcció de l'ISEACV, no és possible que este òrgan efectue, en esta ocasió, la proposta prevista en l'article 45.1.b) dels estatuts de l'Institut. En este cas, la proposta assenyalada l'efectua el Consell de Direcció provisional de l'ISEACV, els integrants del qual van ser nomenats mitjançant la Resolució de 14 de desembre de 2007 (DOCV de 28 de desembre), d'acord amb la disposició transitòria segona de la Llei 8/2007, de 2 de març, de la Generalitat.  
Així doncs, vista la proposta del Consell de Direcció provisional i en virtut de les funcions atribuïdes per l'article 48 dels estatuts de l'ISEACV, resolc:  
Primer  
Designar els membres de la Junta Electoral per a les pròximes eleccions dels membres no nats del Consell de Direcció de l'ISEACV:  
Presidenta: María Luisa Martínez Díaz, directora de l'ISEACV  
Secretari: José Busó Llopis, gerent de l'ISEACV  
Vocal: José Luis García Ariza, cap de Secció d'Ordenació Acadèmica de l'ISEACV  
Vocal: José Vicente E. Sales Lázaro, cap d'estudis del Conservatori Superior de Dansa de València  
Vocal: Gabriel Navarro, professor de l'Escola d'Art i Superior de Disseny d'Alcoi  
Segon  
La Junta Electoral proposarà a la Presidència de l'ISEACV el dia i les normes bàsiques en què les eleccions hagen de produir-se.  
Tercer  
Una vegada efectuada la convocatòria i dictades les normes bàsiques per al desenrotllament de les eleccions, correspon a la Junta Electoral dictar les normes necessàries per a l'organització, la supervisió i la resolució de conflictes del procés electoral.  
València, 29 de desembre de 2009.- El president de l'Institut Superior d'Ensenyances Artístiques de la Comunitat Valenciana: Alejandro Font de Mora Turón.